Protest, maske, yngling, strejke: Lidt om mit udvalg af Janus Kambans værker
Forfattere: Jóhan Martin Christiansen
Tidsskrift: periskop (2024-10-31)

enceu

PERISKOP

PERISKOP

FORUM FOR KUNSTHISTORISK DEBAT

79÷P

Periskop: Forum for kunsthistorisk debat Nr. 32, 2024

'Færøsk kunsthistorie i dag'

Titel: 'Protest, maske, yngling, strejke: Lidt om mit udvalg af Janus

Kambans værker' Forfatter(e): Jóhan Martin Christiansen Sidetal: 74-79 Dato: 31.10.2024

DOI: 10.7146/periskop.v2024i32.150340

## Jóhan Martin Christiansen

## Protest, maske, yngling, strejke Lidt om mit udvalg af Janus Kambans værker

Februar  2016.  Jeg  er  lige  fl  yttet  ind  i  atelierhuset,  som billedhuggeren Janus Kamban (1913-2009) har testamenteret  til  billedkunstnere  og  forfattere,  for  at  påbegynde arbejdet  i  forbindelse  med  min  kommende  soloudstilling  i  Færøernes  Kunstmuseum,  som  åbner  i  september. Tiden i det højloftede hus for enden af 1950'er-kvarteret med rækkehuse og smalle veje blev skelsættende for mig, både som menneske og kunstner, men også, fordi ukendte nuancer af mennesket og kunstneren Janus Kamban blev synlige for mig. Dette vender jeg tilbage til lidt senere.

Janus  Kamban  er  klassisk  uddannet  billedhugger  på kunstakademiet  i  København  ved  professor  Jørn  Utzon Frank og mest kendt som kunstneren, der igennem et fortættet  og  forenklet  udtryk  har  skildret  klassiske  færøske motiver såsom fåret og sølivet. Kamban er også kendt for sine vidunderlige, enkle grafi  ske tryk, hvor der zoomes ind på naturen, hverdagen ved havnen osv.

Jeg vil ikke vove at påstå, at Janus Kamban er en overset  fi   gur  i  den  færøske  kunsthistorie,  tværtimod  er  han en central skikkelse, både som kunstner, initiativtager og facilitator,  leder  for  kunstmuseet  og  som  aktiv  debatterende borger. Kamban skrev fx artikler om kunst, religion, politik og samfundsforhold. Men der er sider af Kambans liv, som måske bevidst, måske ubevidst, er blevet nedtonet, eller som dem, der skriver kanon, helt enkelt ikke har interesseret sig for. Det har hverken passet ind i billedet af færøsk kunst eller det på den tid konservative færøske samfund.

Det var i mødet med Kambans bibliotek, at jeg fi  k øje på en kunstner med en radikalt anderledes position, end hvad jeg var vant til at få genfortalt. På reolerne stod bøger om  den  store  verden,  om  samfund,  historie  og  lignende forhold,  men  også  bøger,  både  fag-  og  skønlitteratur,  om kroppen og seksualitet. Bøger, som jeg var stødt på et helt andet sted i mit liv, bøger, som vi læste i miljøet omkring bøssekollektivet på Vesterbro, hvor jeg boede igennem ti år. Dette var ikke bøger, som jeg forbandt med et lille kunstnerhus i Tórshavn.

Mit  udvalg  af  Kambans  værker  har  ikke  været  vist  så meget før. Det er værker, som viger fra den klassiske fortælling i færøsk kunst om fi  skeri eller natur, idet de peger på historier, som ikke nødvendigvis er blevet fremhævet. Vi ser en mand, der protesterer, en fl  ok i strejke, ynglinge med bolde og en troldlignende fi  gur, der holder en maske måske et selvportræt som et Janushoved. Netop heri ligger måske en nøgle til en større og tvetydig forståelse af mennesket og kunstneren Janus Kamban. At via disse værker kan vi forhåbentlig også få øje på de historier og værker, som  ikke  er  blevet  fremhævet  så  meget  før.  Værker,  der fortjener at blive vist, set, formidlet, fortolket til fordel for en mere kompleks forståelse af, hvad færøsk kunsthistorie egentlig er, at sømænd og queerliv kan stå side ved side.

Selv om jeg aldrig har mødt Janus, så har jeg nu igennem disse 'nyopdagelser' og læsninger af hans praksis pludselig  fundet en ny allieret i den færøske kunsthistorie - en kunsthistorie, som måske glider over fra ental til fl  ertal.

18

ILFORD FP4

Janus Kamban: titel ukendt (mænd med container), ca. 1976. Foto af Ole Wich, aff  otograferet af Jóhan Martin Christiansen.

KOD'AK EPN 6012

55

AK EPN 6012

Janus Kamban: titel ukendt (dreng med bold),  slut 1980'erne. Foto af Ole Wich,  aff  otograferet af Jóhan Martin Christiansen.

KOD.VK EbU COIS

Janus Kamban: titel ukendt (ung mand med bold), start 1980'erne. Foto af Ole Wich, aff  otograferet af Jóhan Martin Christiansen.

012

42

Janus Kamban: titel ukendt (protestfi  gur), 1980'erne. Foto af Ole Wich, aff  otograferet af Jóhan Martin Christiansen.

fatty-abia typ

Janus Kamban: titel ukendt (fi  gur med maske), ca. 1983. Foto af Ole Wich, aff  otograferet af Jóhan Martin Christiansen.